
Eselamu Alejkum. Da li je dozvoljeno konzumirati zvakace gume, s obzirom na njihov sastav (konkretno glicerol), da li je istina da ako, neka od vrsta alkohola ne opija, da je hranu sa tim alkoholom u sastavu dozvoljeno koristiti. Allah vas nagradio svakim dobrom, amin.


* 
* 
* 
* 
* 
* 
* 

 
Konzumiranje hrane ili pića koja u sebi sadrži malo alkohola?

Alejkum selam ve rahmetullahi ve berekatuhu.


Stalna Komisija za Fetve u Saudijskoj Arabiji kaže: „Kada se u nekoj hrani ili piću nađe alkohol – ako konzumiranje veće količine te hrane ili pića opija – zabranjeno je konzumirati ih i u maloj količini, shodno kur’anskom ajetu: „O vjernici, vino i kocka i kumiri i strjelice za gatanje su odvratne stvari, šejtanovo djelo; zato se toga klonite da biste postigli što želite. & ***[Šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** želi da pomoću vina i kocke unese među vas neprijateljstvo i mržnju i da vas od sjećanja na Allaha i od obavljanja molitve odvrati. Pa hoćete li se okaniti?“ (el-Ma’ida, 90-91.) Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** s.a.w.s., je rekao: „Što opija u velikim količinama zabranjeno je i u malim!“ (Ebu Davud, br.3683.; Tirmizi, br.1865.; Nesa’i, br.5607.; Ibnu Madždže, br.3392.) Dakle, ako određena ***[hrana](https://pitajucene.com/search/hrana/questions/ "Pretraži pitanja o hrani")*** ili ***[piće](https://pitajucene.com/search/pi%C4%87e/questions/ "Pretraži pitanja o piću")***, koji su pomješani sa alkoholom, ne mogu opiti čovjeka u većoj količini – dozvoljeno ih je koristiti, jer takva kombinacija hemijskih elemenata ne opija i nema status hamra (vina-alkohola), a Allah dž.š., najbolje zna.“


Pogledaj: <http://www.alifta.net/fatawa/fatawaDetails.aspx?View=Page&PageID=8448&PageNo=1&BookID=3>


Odgovor priredio: ***[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")***, prof.fikha


